Dialogmøde med LO om den uddannelsespolitiske strategi
tirsdag den 21. marts

Deltagere: Bo Petersen, formand LO Fredericia, Karen Jepsen, 3F, Niels Thode Rasmussen, Metal Lillebælt, Henny Kristiansen, 3F, Pernelle Jensen, formand for Uddannelsesudvalget, Laila L. Møller, medlem af Uddannelsesudvalget, Charlotte Walkusch, stabschef, Fredericia Kommune, Jeanette Johansen, konsulent, Fredericia Kommune

Pernelle Jensen præsenterede den uddannelsespolitiske strategi, hvorefter der var drøftelser om strategien

**Bemærkninger til strategien**:

Generel en flot strategi, som rammer plet, de fleste steder.

Det er godt, at der er meget fokus på at klargøre de unge til ungdomsuddannelserne. Der skal også være fokus på produktionsskolerne, så vi kan få dem løftet til at tage en ungdomsuddannelsen. Der går næsten 100 elever på produktionsskolen.

Det er også godt at tiltrække uddannelser til Fredericia.

Vi skal sætte ind i forhold til vejledning til de unge, så de kommer på rette vej – og vælger rigtigt første gang.

En den af de unge frafald skyldes, at de skifter til en anden uddannelse. Det handler måske mere om at de startede det forkerte sted. Det kunne være interessant at lave en analyse af, hvor de ender henne.

Der kommer en udfordring med, at der er kommet karakterkrav på ungdomsuddannelserne, hvilket formentligt betyder, at flere vil få svært ved at komme ind på en uddannelse, og de kan ende på produktionsskolen eller i kontakthjælpssystemet.

Det er vigtigt, at de unge bliver vejledt rigtigt og studievejlederne har nogle værktøjer, så man får sporet de unge den rigtige vej. Praktikforløb er vigtige i den sammenhæng, så i stedet for kun at være i praktik i en virksomhed, skal eleverne måske være i praktik i flere virksomheder.

Det er godt initiativ, at de uddannelsesparate får mere uddannelsesvejledning, da de ofte er meget frustreret over, at de ikke kan få mere vejledning, og ikke ved hvilken vej de skal gå.

Dem, der vejleder de unge, skal også være klædt ordentligt på, så de kan vejlede bredt. Så måske skal de også have noget efteruddannelse.

**Elever**

Det er positivt, at kommunen vil tage flere elever og gør gerne opmærksom på det, så andre virksomheder følger trop.

Vil det være en mulighed at lave et samarbejde med virksomheder om at lave kombinationsforløb, så eleverne kommer ude til flere virksomheder – og måske også offentlige og private?

De erfaringer, de har er gode. Men det kan giver lidt udfordringer med virksomhederne, da de synes det kan være lidt besværligt. Der er beregninger på, at det giver overskud for virksomheder at tage elever ind.

Skolepraktikken har ikke det bedste ry, og det lidt en pseudo-virkelighed de arbejder i. Men for dem, hvor virksomheden lukker i praktikperioden, giver det dem mulighed for at få afsluttet deres praktikforløb. Der er generelt ikke ret mange, der går i skolepraktik i hele deres forløbet.

**Hvilke uddannelser skal der tiltrækkes?**

Her bør der været et særligt fokus på transport- og logistikuddannelser, og det kunne også være serviceområdet (rengøring), så man kan forbygge nedslidning.

Vi vil gerne have AMU-uddannelser tilbage, men de har svært ved at få fyldt kurserne op i nabokommunerne, så chancerne er nok ikke så store.

Udgangspunktet har været, at det er de behov som kommunen og virksomhederne har, som skal afgøre hvilke uddannelser, vi ønsker at tiltrække til kommunen. Måske man også skal kigge på de omkringliggende kommuner og hvilke virksomheder de har. Og samtidig undersøge hvilke planer regeringen har om at igangsætte store projekter og tiltrække uddannelse, der kan være med til at dække de behov.

**Generelt**

Det er rigtigt fint at satse på iværksætteri. En idé er at få tilknyttet tidligere iværksætter op på de nye, så de kan få sparring og hjælp derfra. Det vil kunne løfte området.

Skynd jer at få talt boliger med de unge mennesker - hvad er det ønsker sig, og så få sat det i gang. Det skal selvfølgelig boliger, som de unge kan betale. Der er ikke alle unge, der kan ikke få boliger fx i Århus, og så kan det være, vi kan tiltrække dem, hvis vi har nogle flere uddannelser.